
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 04.05.2015.a Kaste tn 11 kinnistu omanikult ehitusloa väljastamise taotlus (dok. reg nr. 4142/1-16) aiamaja püstitamiseks. 11.05.2015.a ehitusprojekt on suunatud Ida Päästekeskusele kirjaliku heakskiidu saamiseks. 15.06.2015.a ehitusprojekt on heaks kiidetud Ida Päästekeskuselt ja 30.06.2015.a kooskõlastatud arhitektuuri- ja planeerimise osakonna poolt.
1.2. 22.04.2015.a 4.Paemurru tn 3 kinnistu omanikult ehituslubade väljastamise taotlused (dok. reg nr. 3727/1-16) majandushoone püstitamiseks ja üksikelamu laiendamiseks ja rekonstrueerimiseks. 13.05.2015.a ehitusprojekt on suunatud Ida Päästekeskusele kirjaliku heakskiidu saamiseks. 27.08.2015.a ehitusprojekt on heaks kiidetud Ida Päästekeskuselt ja 10.09.2015.a kooskõlastatud arhitektuuri- ja planeerimise osakonna poolt.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud arhitektuuri- ja planeerimise osakonna poolt. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Haldusmenetluse seaduse §5 lg 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.

2.2. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1.  Kaste tn 11 aiamaja püstitamiseks.
3.2. 4.Paemurru tn 3 majandushoone püstitamiseks ning üksikelamu laiendamiseks ja rekonstrueerimiseks.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

